ཚལ་པའི་བསྟན་འགྱུར་འདི་བཅོམ་ལྡན་རིག་རལ་སོགས་ཀྱིསསྣར་ཐང་བསྟན་འགྱུརསྒྲིག་པའི་སྤྱི་ལོལོའི་མཇུག་གི་ལོ་ལྔ་པ་སྟེལོར་དབུ་བཙུགས་ནས་བསྡུ་སྒྲིག་མཛད་པ་དཀར་ཆག་དེ་རང་གི་མཇུག་བྱང་ལ་མེ་མོ་སྦྲུལ་གྱི་ལོ་དབྱར་ཟླ་ར་བ་ནས་བརྩམས་ཏེ་ཞེས་པ་ལས་ཀྱང་ཤེས་ཐུབ།བསྟན་འགྱུར་འདི་ཉིད་གྲུབ་པའི་དུས་ཀྱང་ཆུ་མོ་ཕག་གི་ལོ་དབྱར་ཟླ་ར་བའི་དཀར་པའི་ཚེས་བརྒྱད་ལ་གྲུབ་པར་བྱས་ཏེ།རབ་ཏུ་གནས་པ་ཕུན་སུམ་ཚོགས་པ་དགའ་སྟོན་རྒྱ་ཆེན་པོ་དང་བཅས་ཞེས་འཁོད་པ་བཞིན་གོང་གི་དབུ་བརྩམས་པའི་སྤྱི་ལོལོ་ནས་ལོ་བདུན་སོང་རྗེས་ཀྱི་སྤྱི་ལོལོ་ཡིན།ལོ་འདི་ནི་ཚལ་པའི་ལོ་རྒྱུས་ཐོག་གལ་ཆེའི་རང་བཞིན་ལྡན་པའི་ལོ་ཞིག་ཡིན་ཏེ།ལོ་འདིར་ཡབ་དྲུང་ཆེན་སྨོན་ལམ་རྡོ་རྗེ་ཁྲི་བཤོལ་གྱིས་ཚལ་པའི་ཁྲི་དཔོན་སྲས་ཀུན་དགའ་རྡོ་རྗེར་བསྐོ་བའི་ལོ་དེ་ཡིན།དོན་དུ་ཚལ་པའི་དཔོན་ཆེན་སྨོན་ལམ་རྡོ་རྗེས་བསྟན་འགྱུར་བཞེངས་རྒྱུ་དེ་ནི་རང་ཉིད་ཆོས་ཕྱོགས་ཕྱག་ལེན་མཛད་རྗེས་གནད་ཆེ་ཤོས་ཤིག་ལ་བརྩིས་གནང་གིས་རང་ཉིད་ཁྲིར་བཞུགས་རིང་ཐུགས་འགན་ཆེ་བཞེས་ཀྱིས་གྲུབ་པ་མ་ཟད།དེ་ཉིད་མཇུག་ལེགས་པར་གྲུབ་རྗེས་བག་ཕེབས་ངང་ཆབ་སྲིད་ཀྱང་སྲས་ལ་གནང་བ་ནི་དཀར་ཆག་འདི་ཉིད་གྲུབ་དུས་ཀྱི་ལོ་ཚིགས་དག་ལས་ཀྱང་གསལ་པོར་མཐོང་ཐུབ་བོ།།